ལྷ་མོ་དང་གནས་ཆུང་གཉིས་ནི་དགའ་ལྡན་ཕོ་བྲང་གི་སྲུང་མ་གཙོ་བོ་རེད།དགེ་ལྡན་པའི་དགོན་པ་མང་ཆེ་བའི་དེ་དག་བསྟེན་སྲོལ་ཡོད་ནའང་།རྗེ་རིན་པོ་ཆེའི་སྲུང་མ་གཙོ་བོ་ནི་མགོན་པོ་ཕྱག་དྲུག།གཤིན་རྗེ།ཆོས་རྒྱལ་གསུམ་རེད།ཡིན་ནའང་གདན་ས་ཁག་དང་གྲྭ་ཚང་སོ་སོར་ཐུན་མོང་མ་ཡིན་པའི་སྲུང་མ་ཆོས་རྒྱུད་ཚང་མའི་ནང་འདུགདཔེར་ན་བཀའ་བརྒྱུད་ཀྱི་མར་པ་ལོ་ཙྩའི་སྲུང་མ་གཙོ་བོ་ལྷ་མོ་དུད་སོལ་མ་རེད།ཡིན་ནའང་ཀརྨ་བཀའ་བརྒྱུད་ཀྱི་སྲུང་མ་གཙོ་བོ་མགོན་པོ་བེར་ནག་ཅན་དང་ལྷ་མོ་རང་བྱུང་རྒྱལ་མོ།འབྲུག་པ་བཀའ་བརྒྱུད་པའི་མགོན་པོ་ཕྱག་བཞི་པ།འབྲི་གུང་པའི་ཨ་ཕྱི་ལྟ་བུ་རེད།དེ་དེ་བཞིན་དུ་འབྲས་སྤུངས་སྒོ་མང་གི་སྲུང་མ་གཙོ་བོ་མགོན་པོ་ཕྱག་དྲུག་བློ་གསལ་གླིང་གི་གནས་ཆུང་།སེར་བྱེས་ཀྱི་རྟ་མགྲིན་ལྟ་བུ་རེད།ད་དུང་ཁང་ཚན་སོ་སོར་ཐུན་མིན་གྱི་སྲུང་མ་ཡོད་སྐད་འདུག